OpenLLM-France/wikimedia huggingface dataset:
# Jared Graves

Jared Graves (Toowoomba, Australia, 1982ko abenduaren 16a) BMX, downhill eta 4X modalitatetan aritzen den mendi-bizikletako txirrindularia da. 2008an BMX-eko munduko txapelketan bigarren postua eskuratu ondoren 2008ko Beijin-eko Joko Olinpikoetan parte hartzeko gonbitea jaso zuen, non 6. postua lortu zuen. 4X modalitateko munduko kopa bilakatu zen 2009ean, 8 lasterketatik 5 irabaziaz. 2009an ere, mendi-bizikletako UCI munduko txapelduna bilakatu zen Canberra, Australian.
# Jardín de los Leones (Sevilla)

Jardín de los Leones (euskaraz: «Lehoien Lorategia») edo Fuente de los Leones (euskaraz: «Lehoien Iturria») Sevillako Maria Luisa Parkean kokatua dago. Bere izena, bere izena daraman lorategiaren erdian dagoen iturria urez betetzen duten 160 cm garaiko lau lehoi basati, eta, aldi berean, otzanengatik jasotzen, bide batez, Maria Luisa Parkean ikus daitezkeen iturrien artean ere badena.
Forma poligonala du, lehoien ahotik irteten den zurrutada amaitzen den lau urmaelekin. Iturriaren beraren erdian, forma zeramikozko bosgarren lehoi bat dago.
Lehoiak, Fuente de las Ranas bezala, 1914koak dira. Sevilla hirian bertan erregistratutako elurte gogorretako batek, 1954ko otsailaren 2an erregistratu zena, eskulturak egoera negargarrian utzi zituen gelibazioagatik, 1956an ordezkatuak izan zirelarik, parkean erreforma batzuk egin zirenean, eta 1992an, kontu handiz garbituak izan ziren.
Nabarmentzekoa da parkea proiektatu zen XX. mende hasieran diseinatutako eserlekudun pergola bat, eta, oraindik, jarria izan zen garaian bezala mantentzen direnak.
Gurugu mendiaren aurrean kokatua dago, eta, lorategiaren aurrean, Fuente de las Ranas iturrira hel daiteke.

## Landaretza

Iturri hau inguratzen duten zuhaitzak, katalpa bat (Catalpa bignonioides), Ipar Amerikan jatorria duena eta hazkuntza azkarrekoa dena, lorezaintzan batere ohiko ez dena, eta txorbeltz (Rhamnus alaternus) bat dira.
Pergolak, landare igokariz estaliak daude, horien artean, Pandorea jasminoides espezieko bignoniak nabarmen daitezkeelarik, lore zuriekin eta gorrindol koloreko tantekin, jatorria Australian duena.
Nekostak (Cupressus sempervirens), laranjondoak (Citrus aurantium, amara barietatea), palmondo kanariarrak (Phoenix canariensis), datil palmondoak (Phoenix dactylifera), laranjondo mairutarrak (Citrus aurantium, myrtifolia barietatea) eta arrosadiak ere ikus daitezke.
Lorategiaren espazioak inguratzen dituzten heskaietako asko, mirtoz (Myrtuz communis) eta basaerramuz osatuak daude.

## Kanpo estekak

* Datuak: Q9010999
# Jared Leto

Jared Joseph Leto (Bossier City, Louisiana, 1971ko abenduaren 26a) estatubatuar aktore, musikari eta kantautore bat da.
Antzeztutako filma nabarmenen artean honako hauek daude: The Thin Red Line (1998), Fight Club (1998), Urban Legend (1998), American Psycho (2000), Requiem for a Dream (2000), Panic Room (2002), Alexander (2004), Lord of War (2005), Lonely Hearts (2006), Chapter 27 (2007), Mr. Nobody (2009) eta Artifact.
Dallas Buyers Club (2013) filman burututako antzezpenari esker Gizonezko bigarren aktore onenaren Oscar Saria irabazi zuen.
Bestalde, 1998an Los Angeles hirian sortutako Thirty Seconds to Mars musika taldeko abeslaria eta konposatzailea ere bada.

## Kanpo estekak

* Jared Leto aktorearen webgunea (Ingelesez)
* Jared Leto aktorearen IMDBko fitxa irakurgai (Ingelesez)
* Datuak: Q484523
* Multimedia: Jared Leto / Q484523
# Jared Padalecki

Jared Tristan Padalecki (San Antonio, Texas, AEB, 1982ko uztailaren 19a) estatubatuar aktorea da. Texasen hezi zen eta 2000ko hamarkadan ezaguna egiten hasi zen telebistako Gilmore Girls izeneko telesailean eta New York Minute edo House of Wax bezalako pelikuletan agertu ondoren. Hala ere, Jared ezagunagoa da Supernatural telesailean Sam Winchesterren papera egiteagatik.
* Datuak: Q215757
* Multimedia: Jared Padalecki / Q215757
# Jardunaldi

'Kongresua, bilkura eta, gehienetan pluralean, jardunaldiak eta topaketak gai bati buruzko hitzaldi eta solasaldi saioen multzo bat dira, horri buruzko informazioa jaso, eztabaidatu, ekimenak proposatu eta erabakitzeko. Toki desberdinetako aditu eta interesatuak biltzen dituztenak egun batzuetan zehar (2-5 egunetan zehar, gehienetan) eta maiz aldiro ospatzen direnak. Jardunaldietako gaian interesatuta egon nahiz horretan lan egiteagatik bertaratzen direnek elkar ezagutzeko aukera izateko ere balio izaten dute, egunerokoan harreman zuzena ez duten pertsonak izaten baitira. Denetariko kongresu eta topaketak izan daitezke: aisialdi-taldeetan aritzen diren pertsonak, zaletasun baten inguruan biltzen direnak nahiz gaixotasun baten inguruan sendagile berezituak biltzen dituztenak. Batzuetan, kongresu eta topaketek harrera-ahalegin handia eskatzen dute: aurrez komunikazio-lana egin eta kongresu hitzaldiak eta topaketak programatzeaz gainera, horietarako azpiegitura osatu eta bertaratutakoei ostatu, janaria eta aisialdirako aukerak eskaini behar zaizkie. Horrek guztiak eragin ekonomiko handia izan dezake hiri batean; horrela, kongresu-turismoa terminoa sortu da kongresuen inguruan sortzen den jarduera ekonomikoa izendatzeko. Hori dela eta, hiriek marketin-kanpainak egiten dituzte kongresuak eta topaketak erakartzeko.

## Kanpo estekak

* Datuak: Q625994
# Ivaldi

Ivaldi, eskandinaviar mitologian, Jotunetako bat da. Ivaldik, bi seme-alaba talde izan zituen, eta, beraz, ama ezberdinak izan zituztela susma daiteke. Iðunn zen, lehen seme-alaba taldeko gazteena, elfoen arrazakoa zen eta Ivaldiren semeak deritzenen arreba edo arrebaordea zen, jainkoentzako lanak egin zituzten artisau ospetsuak, erdi erraldoiak eta erdi elfo edo nanoak. Þjazi erraldoia da Ivaldiren beste semeetako bat.
Ivaldi izenarentzako, bi forma paralelo daude: Ölvaldi eta Allvaldi. Skaldskaparmal lanaren arabera, Ölvaldik hiru seme-alaba zituen: Þjazi, Idi eta Gang. Harbardsljoden, Thorrek, bere begietatik izarrak egin zituen erraldoiaren aita, Allvaldi deitzen dela aipatzen da. Hauek, Ivaldi izenaren aldaerak izan litezke.

## Kanpo estekak

* Datuak: Q12318681
# Ivalo aireportua

Ivaloko aireportua (NAZE: IVL, NAGE: EFIV), (finlandieraz: Ivalon lentoasema), Finlandian iparraldean dagoen aireportua da, Inari udalerriko Törmänen herrixkan. Finnair konpainiak, Helsinki hiriburuarekin lotzen du udalerria eta bertatik, udalerria bisitatzen duten turistak datoz batik bat.
Tankavaarako urre meatzeak, Saariselkäko eski azpiegiturak, Inarijärvi Aintzira eta izokin ugari eroaten duten ibai emankorrez gozatzeko iristen diren turisten kopurua, urtetik urtera handitu egiten da. 2007. urtean esaterako, 146.000 bidaiari. Aireportua, Ipar Norvegia eta Murmanskeko atea da.
Pista nagusia alemaniarrek Bigarren Mundu Gerran eraiki zuten alfastozko 2,499 km-ko pista da.

## Ikus, gainera

* Inari
* Törmänen

## Kanpo estekak

* (Ingelesez) Ivaloko aireportuaren webgune ofiziala
* Datuak: Q850269
* Multimedia: Ivalo Airport / Q850269

## Erreferentziak

* ↑ Finaviako datuak
# Ivachnová

Ivachnová Eslovakiako udalerri bat da, Ružomberokeko barrutian kokatuta. 5,89 km²ko azalera du eta 604 biztanle 2017ko datuen arabera.

## Historia

Idatzizko lehen aipamena 1298. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1072556
* Multimedia: Ivachnová / Q1072556
# Ivaldiren semeak

Eskandinaviar mitologian, Ivaldiren semeak, Freyren itsasontzia (Skíðblaðnir), Odinen lantza (Gungnir), eta Lokik, bere bihurrikerietako batean moztu zion ilea ordezteko Sifen urrezko ilea sortu zituzten nano batzuk ziren.
Skaldskaparmalen arabera, objektu hauek sortu ondoren, Lokik, apustu bat egin zuen beste nano batekin, Brokekin, honen anaia Sindri edo Eitri, Ivaldiren semeek sortutako objektuak bezain bikainak ziren objekturik sortzeko gai ez zela izango. Apustu honetan, Freyren basurdea zen Gullinbursti, Odinen eraztuna zen Draupnir eta Thorren mailua zen Mjolnir sortu ziren, jainkoek epaitu zituztenak, eta Ivaldiren semeek eginikoak baino bikainagoak zirela adierazi zuten. Honela, Brokek irabazi zuen apustua.
Istorio honen kontakizuna, Skaldskaparmalen agertzen da, eta ez ditu Ivaldiren semeen izenak adierazten, ezta zenbat diren ere, eta ez dira beste inon agertzen, aipatzen dituen ahapaldiaz gain. Grimnismalen aipatzen dira Skíðblaðnirren sortzaile bezala "itsasontzirik hoberena", eta ez dago ezer gehiago eurei buruz.

## Kanpo estekak

* Datuak: Q1675516
# Ivalo (ibaia)

Ivalojoki ibaia (Iparraldeko Samieraz: Avviljohka; Inariko Samieraz: Avveeljuuhâ), Laponiako 180 km-tako ibaia da. Hasieran motel xamar igarotzen da bere sorlekutik eta eskualde bakarti batzuk igaro ondoren, hala nola Enontekiö udalerritik, Ivalo herrixkara iristen da indar bizian. Inarijärvi lakura iritsi baino lehen, ibaia, hiru ibaietan zatitzen da eta lakuan delta antzeko bat sortzen dute.
Lemmenjoki Parke Nazionaletik ere igarotzen da, eta hainbat igaraba, lepahori eta lepazuri aurki daitezke bertan.

## Historia

1870eko hamarkadan urre-sukarrak bultzatuta, Europako hainbat gizon iritsi ziren Lemmenjoki eta Ivalojoki ibaietara. Klima hotza zela eta, urre-bilatzaileak zortzi hilabete baino ez zuten ematen ibaian urre bila. Honela, zortzi hilabetean aurkitutakoak bizitzeko ematen ez zienez, bilatzeari utzi eta euren etxeetara itzuli ziren. Hala ere, gaur egun, hainbat herritar ikusi daitezke ezer egiteko ez daukaten arratsalde batean urre-bila. Baina gehien bat, kanoarekin ibiltzeko da ezaguna ibaia, Kuttura herrixkan batez ere, erdi-mailako zailtasuna duen ibaia baita.

## Kanpo estekak

* Datuak: Q633801
* Multimedia: Ivalojoki / Q633801
# Ivaiporã

Ivaiporã Brasilgo udalerri bat da, Paraná estatuan kokatua. 32.720 biztanle ditu 431,502 km²ko eremuan.

## Ikus, gainera

* Paraná

## Kanpo estekak

* Datuak: Q652176
* Multimedia: Ivaiporã / Q652176
# Ivalee (Alabama)

Ivalee Ameriketako Estatu Batuetako erroldak esleitutako leku bat da. Etowah konderrian dago, Alabama estatuan. 946 biztanle ditu, 19,297932 kilometro koadroko azaleran banatuta.

## Ikus, gainera

* Etowah konderria

## Kanpo estekak

* Datuak: Q1263381
# Ivalo

Ivalo (inariko samieraz: Avveel; iparraldeko samieraz: Avvil; skolt samieraz: Â´vvel), Inariko herrixka nagusi eta handiena da, Inarijärvi aintziraren hegoaldean, Finlandiako Lappi lurraldean kokatua. Ivalojoki ibaiaren ertzean eraikia dago herrixka eta udalerri osoko biztanle guztiaren erdia baino gehiago bertan dago; hiriburua dela esan daiteke.
3.500 bat biztanle inguru dauzka eta Sápmi osoko biztanle-gune garrantzitsuenetarikoa da biztanle kopuruari begiratuz gero. Hala ere, samitar-kopurua oso urria da, azken urteotan askok alboko herrixketara ihes egin dutelako.
Inariko aireportua ere hemen dago, eta egunean bitan batzen ditu hiriburua eta udalerria. 2007. urtean esaterako, 146.000 bidaiari izan ziren Finlandiako iparren dagoen aireportuan.
Inariko erdigunea da; hala nola, lehen eta bigarren hezkuntzako eskolak, liburutegia eta erietxe bat daude bertan.
Herrixko pertsonaia famatu eta maitatuena Anni-Kristiina Juuso antzezle samitarra da.

## Historia

Antzinako Ivalon, meatzaritzak izugarrizko garrantzia izan zuen, eta Lappi lurralde osoko meatze emankorrenak aurkitzen ziren. Hala ere, egoera txarrengatik, herritarrak lan pisutsu hau egiteari utzi zioten XX. mende hasieran eta ordudanik, hildako meatzarien hainbat oroitarri ezarri dituzte herrixka guztian zehar. Baina, Laponiako Gerragatik da ezaguna batik bat Ivalo; izan ere, gerrako suntsiketa bortitzenak bertakoak izan ziren, alemaniarrek, herrixka guztiz birrinduta utzi baitzuten. Honenbestez, Ivaloko eraikuntza guztiak Bigarren Mundu Gerra ostekoak dira.

## Ikus, gainera

| Inari Inarijärvi Aintzira Ivaloko aireportua | Laponiako Gerra Samitar |

## Kanpo estekak

* (Ingelesez) Ivaloko aireportuaren webgune ofiziala
* Datuak: Q539767
* Multimedia: Ivalo / Q539767

## Argazki gehiago

* Ivalojoki ibaia izoztuta.

## Erreferentziak

* ↑ Finavia (ingl.)
# John Crome

John Crome (Norwich, 1768ko abenduaren 22a - ibidem, 1821eko apirilaren 22a) Erromantizismoaren garaiko paisaien margolaria eta Norwicheko margolarien eskolaren sortzaileetako bat izan zen.
Robert Ladbrooke adiskidearekin batera Norwich inguruko marrazkiak egiten hasi zen. Zirriborro batzuk saldu zituen eta marrazketa-irakasle lana lortu zuen. Crome eta Ladbrooke 1803an sortu zuten Norwicheko Margolarien Elkartea, Robert Dixon, Charles Hodgson, Daniel Coppin, James Stark eta George Vincentekin batera, eta 1805ean egin zuten beren lanen lehen erakusketa. Crome hainbat aldiz izan zen Elkartearen buru. Londresera egindako bisitaren bat eta Napoleonen porrotaren ondoren 1814an Parisera egindako beste bidaia bat izan ezik, Norwichetik irten orduko, Norfolk eskualdeko paisaiak izan ziren bere lan gehienak.

## Iruditegia

* The Poringland Oak (c.1818), National Gallery
* A Barge with a Wounded Soldier (datarik gabe), Yale Center for British Art
* The River Wensum, Norwich (c.1814), Yale Center for British Art
* Yarmouth Jetty (c.1810), Yale Center for British Art
* Boys Bathing on the River Wensum, Norwich (1817), Yale Center for British Art
* Woodland Landscape near Norwich (1810-1812), Yale Center for British Art
* The Bell Inn (c.1805), National Galleries of Scotland
* Cromeren hilobia, St George eliza, Norwich
* Cromeren oroimenezko plaka

## Kanpo estekak

* Datuak: Q3503915
* Multimedia: John Crome / Q3503915
# John Curtin

John Curtin (Creswick, Victoria, 1885eko urtarrilaren 8a - Canberra, 1945eko uztailaren 5a) Australiako 14. lehen ministroa izan zen.

## Biografia

Hamahiru urterekin eskola utzi zuen eta mugimendu sindikalean sartu zen. 1917an Perthera joan zen Westralian Worker egunkaria zuzentzera. Alderdi Laboristarekin bat egin zuen eta 1928an aukeratu zuten lehen aldiz diputatu. 1935ean James Scullinen lekua hartu zuen Alderdi Laboristaren buruzagitzan. 1941eko urrian lehen ministro bihurtu zen eta herrialdea zuzendu zuen ia Bigarren Mundu Gerra osoan. Australiako indar armatuak Douglas MacArthur jeneralaren agindupean jarri zituen. 1945eko hil zen eta bere ondorengoak, Ben Chifleyk, berreraikitze politikan ezarri zituen.

## Kanpo estekak

* Datuak: Q23375
* Multimedia: John Curtin / Q23375
# John Corbett

John Joseph Corbett, Jr. (Mendebaldeko Virginia, 1961eko maiatzaren 9a) estatubatuar aktorea eta country kantaria da. Ezaguna da Chris Stevensen papera egin zuelako Northern Exposure telesailean 1990tik 1995era; eta Aidan, Carrie Bradshawen bikotea, izan zelako Sex and the City telesailean.

## Filmografia

| Urtea | Filma | Pertsonaia | Oharra(k) |
| 1991 | Flight of the Intruder | Big Augie | |
| 1993 | Tombstone | Johnny Barnes | |
| 1996 | Don't Look Back | Morgan | |
| 1996 | Wedding Bell Blues | Cary Maynard Philco | |
| 1996 | The Morrison Murders | Walker Morrison | |
| 1997 | Volcano | Norman Calder | |
| 1998 | Countdown: The Sky's On Fire | Dr. Evan Thorne | |
| 1999 | Desperate But Not Serious | Jonathan | |
| 2000 | Dinner Rush | Ken Roloff | |
| 2000 | On Hostile Ground | Matt Andrews | |
| 2001 | Prancer Returns | Tom Sullivan | |
| 2001 | Serendipity | Lars Hammond | |
| 2002 | My Big Fat Greek Wedding | Ian Miller | |
| 2003 | My Dinner with Jimi | Henry Diltz | |
| 2004 | Raise Your Voice | Mr. Torvald | |
| 2004 | Elvis Has Left the Building | Miles Taylor | |
| 2004 | Raising Helen | Pastor Dan Parker | |
| 2005 | Bigger Than the Sky | Michael Degan/Christian | |
| 2005 | Magnificent Desolation: Walking on the Moon 3D | Jack Schmitt | |
| 2006 | Dreamland | Henry | |
| 2007 | Montana Sky | Ben McKinnon | |
| 2007 | The Messengers | John Burwell/John Rollins | |
| 2008 | Street Kings | Detective Dante Demille | |
| 2008 | The Burning Plain | John | |
| 2009 | Baby on Board | Danny | |
| 2009 | I Hate Valentine's Day | Greg Gatlin | |
| 2010 | Sex and the City 2 | Aidan Shaw | |
| 2010 | Ramona and Beezus | Bob Quimby | |
| 2010 | November Christmas | Tom Marks | |
| 2011 | Ricochet | Duncan Hatcher | Telefilm |
| 2011 | The Hunt for the I-5 Killer | Detective Dave Kominek | Telefilm |
| 2012 | A Smile as Big as the Moon | Mike Kersjes | |
| 2013 | Kiss Me | Chance | |
| 2014 | The Lookalike | Bobby | |
| 2015 | The Boy Next Door | Garrett Peterson | |
| 2016 | My Big Fat Greek Wedding 2 | Ian Miller | |

## Erreferentziak

* ↑ The New York Times
* Datuak: Q178010
* Multimedia: John Corbett / Q178010
# John Constable

John Constable (Suffolk, Ingalaterra, 1776ko ekainaren 11 – Londres, Ingalaterra, 1837ko martxoaren 31) margolari erromantiko bat izan zen. Suffolken jaioa, bere etxearen inguruan dagoen Dedham Vale eremuko paisaiak margotzeagatik da ezaguna batik bat. Gaur egun, Constableren lana oso balioetsia eta ezaguna da Britainia Handian; baina bere garaian ez zuen arrakasta ekonomikorik lortu, harik eta 52 urte zituelarik Errege Akademian onartu zuten arte.

## Galeria

* Stour ibarra eta Dedham herria
* Deadham Vale, 1802
* Wivenhoe Park, 1816
* Weymouth badia, 1816 i.
* Belar-gurdia, 1821, National Gallery
* Salisburyko katedrala, 1820, Victoria and Albert museoa
* Arto soroak, 1826
* Salisburyko katedrala zelaietatik ikusia
* Datuak: Q159297
* Multimedia: John Constable / Q159297
# John Cornforth

Sir John Warcup "Kappa" Cornforth, Jr. (Sydney, 1917ko irailaren 7a - Sussex, 2013ko abenduaren 8a) Britainia Handian bizi zen kimikari australiarra izan zen.
Esteroideen ezaugarri biologiko eta kimikoak zehazten saiatu da. Kimika Nobel saria jaso zuen 1975. urtean, Vladimir Prelog Bosniako kimikariarekin batera.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q135154
* Multimedia: John Cornforth / Q135154
# John Couch Adams

John Couch Adams (Laneast, 1819ko ekainaren 5a - Cambridge, 1892ko urtarrilaren 21a) britainiar matematikari eta astronomoa izan zen.
Bere lorpenik garrantzitsuena Neptunoren existentzia eta posizioa iragartzea izan zen, matematikaren bidez soilik. Uranoren orbitaren eta Kleper eta Newtonen legeen arteko desadostasunak azaltzeko kalkuluak egin zituen. Urbain Le Verrierrek aldi berean egin zituen kalkulu berberak, baina Couchentzat ezezagunak.
Leoniden orbita ere behin betiko ezarri zuen. Cambridgeko Unibertsitatean irakasle izan zen 1859tik hil zen arte.
* Datuak: Q20015
* Multimedia: John Couch Adams / Q20015
# John Crank

John Crank (Hindley, Lancashire, Ingalaterra, 1916ko otsailaren 6a - 2006ko urriaren 3a) matematikaria izan zen.
Manchesterko Unibertsitatean egin zituen ikasketak (1934-1938), eta han Lawrence Bragg eta Douglas Hartree izan zituen irakasle. Balistikan lan egin ondoren (gerratea zela eta), fisikari matematikoa izan zen Courtauldseko Fundamental Research Laboratory (Oinarrizko Ikerketarako Laborategia) delakoan, 1945-1957 bitartean, eta matematika-irakasle izan zen Brunel Unibertsitatean, 1957-1981 bitartean. Ekarpen garrantzitsuak egin zituen ekuazio partzial diferentzialen zenbakizko ebazpenean, bereziki beroaren eroapen-problemen ebazpenean. 1940ko hamarkadan, kalkulu horiek idazmahai-makina mekaniko bakunetarako erabili ziren. Hala ere, Crank ezagunagoa da beroaren ekuazioaren inguruan, Phyllis Nicolsonekin batera egindako lanari esker. Hala, L. F. Richardsonek 1910ean egindako ekarpenak hobetu zituzten; modu horretan, Crank eta Nicolsonek zenbakizko metodo egonkor bat eraiki zuten, ekuazio linealen sistema erraz bat ebaztea eskatzen duena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1699680
# Izorra

Izorra (frantsesez eta ofizialki: Issor, okzitanieraz: Issòr) Pirinio Atlantikoak departamenduko udalerri bat da, Baretosko ibarrean (Bearno) kokatua.

## Demografia

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 792 | 746 | 822 | 886 | 935 | 941 | 901 | 940 | 898 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 856 | 828 | 776 | 755 | 760 | 751 | 720 | 718 | 675 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 624 | 623 | 580 | 497 | 475 | 450 | 418 | 404 | 372 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
| 334 | 290 | 241 | 247 | 240 | 262 | - | - | - |

## Erreferentziak

* ↑ Euskaltzaindiaren 149. araua: Euskal Herri inguruko exonimoak

## Kanpo estekak

* Datuak: Q636268
* Multimedia: Issor / Q636268
# Izortz Zabala

Izortz Zabala Rodriguez (Bermeo, 1967ko irailaren 21a) 2000. hamarkadako traineru estropadetako patroi onenetakoa izan da, Kontxako 2 Bandera, 2 TKE Liga eta Espainiako 4 Txapelketa irabazi ditu besteak beste, guztiak Astillerorekin.

## Kirol ibilbidea

1999an Urdaibai Arraun Elkarteak Mundaka, Bermeo eta Elantxobeko arraunlariez osatutako traineru indartsua osatu zuen eta bertan Asier Aregorekin batera Izortz Zabala hasi zen patroi. Urte pare bat egin zituen bertan baina 2001ean taldeak beraien artean haserretu eta Mundakak traineru bereizia atera zuen Izortz patroi zuela.
2003an TKE Liga sortzear zela Astilleroko San Jose XII trainerua gidatzeko eskeintza iritsi zitzaion eta 2005 artean Kantauri itsasoko trainerurik onena izan zen. Kontxako bi bandera eta bi Liga irabazi zituen ebsteak beste. 2005eko denboraldiko azken estropadan arraunlari batek ez zuten doping kontrola pasatu eta taldea Ligatik bota eta bi urtetan ez aritzeko zigorra jaso zuen Astillerok. 2006an beraz Ligatik kanpora zeuden estropadetan bakarrik egin ahal izan zuen arraun eta Kantabriako eta Espainiako txapelketak irabazi eta Kontxan bigarrena izan zen. Izortzek Astilleron eman zuen azken urtea izan zen eta arrauna uzteko erabakia hartu zuen.
2008an Popi Gonzálezek laguntza eskatu zion berak entrenatzen zuen Arkoterekin eta berriz TKE Ligara itzuli zen. Arkotek maila galdu zuen ordea. Hurrengo urtean Urdaibaien aritu zen berriro.
Hona hemen Izortz Zabalak gidaturiko elkarteen zerrenda:
| Elkartea | Urteak |
| Urdaibai | 1999-2000 |
| Mundaka | 2001 |
| Astillero | 2003-2006 |
| Arkote | 2008 |
| Urdaibai | 2009 |

## Palmaresa

* Kontxako Banderak (2): 2003 eta 2004.
* Espainiako Traineru Txapelketak (4): 2003, 2004, 2005 eta 2006.
* TKE Ligak (2): 2003 eta 2005.
* Kantabriako Traineru Txapelketak (4): 2003, 2004, 2005 eta 2006.
* Bandera nagusiak:
** Nerbioiko Sari Handia (1): 2003.
** El Corte Ingles Bandera (1): 2005.
** Zarauzko Ikurrina (1): 2003.

## Ikus, gainera

* Urdaibai Arraun Elkartea
* Astillero
* Kontxako Bandera
* Datuak: Q16517754
# Izostegiko biaduktua

Izostegi edo Morlanseko biaduktua Gipuzkoako Donostia hiriburuan dagoen biaduktu bat da. Bertatik Izostegi pasealekua igarotzen da. Morlans auzoa gainetik igaroz, Amara Berri, Aiete eta Ibaeta auzoak elkarlotzen ditu (azken hori Muntoko tunela eta Bera Bera auzoaren bidez.
1999ko apirilaren 16an ireki zen. Biaduktuaren bide bera errazteko, Aiete-Morlans igogailua ireki zen 2019ko maiatzean. Biaduktuak badu oinezkoentzako espaloirik, baina pendiza handia da, eta igogailuak tartea errazten die oinezkoei eta bizikletan doazenei.

## Ikus gainera

* Muntoko tunela
* Lugaritz-Morlans bidegorriko tunela

## Kanpo estekak

* Datuak: Q25474443
# Izoklakeita

Izoklakeita mineral bat da eta kobellite homologous series taldearen kidea da.

## Ezaugarriak

Izoklakeita elementu kimiko mineralaren formula kimikoa hau da: ${\ce {Pb27(Cu,Fe,Ag)2(Sb,Bi)19S57}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 3,5 - 4 da.

## Erreferentziak

* 1 2 (Ingelesez) «Izoklakeite: Mineral information, data and localities.» www.mindat.org (Noiz kontsultatua: 12-05-2019).